Több állami ösztöndíjas hely, minőségi képzések: sok jelentkezőre számít a Széchenyi István Egyetem

A finiséhez érkezett az általános felvételi eljárás, február 15-ig, szombatig lehet jelentkezni a felsőoktatási intézmények szeptemberben induló szakjaira a felvi.hu rendszerén keresztül. Azoknak is néhány napjuk van tehát, akik a Széchenyi István Egyetem kilenc karának minőségi képzéseire szeretnének bekerülni.

„Emögött több ok áll. Egyrészt a fiatalok kedvezően értékelik egyetemünk magas színvonalú képzéseit, legkorszerűbb technológiákat és fejlesztéseket középpontba helyező stratégiáját. Másrészt fontos az is, hogy a következő tanévben növekszik intézményünk állami ösztöndíjas hallgatói kapacitása” – hangsúlyozta az elnökhelyettes. Az utóbbival kapcsolatban kifejtette: az egyetem az ágazatirányító Kulturális és Innovációs Minisztériummal közösen, a korábban megkötött közfeladat-finanszírozási szerződés alapján az elmúlt évekhez képest szinte minden képzési területen növekvő számban határozta meg az állami ösztöndíjas férőhelyek tervezett létszámát. Aláhúzta, hogy igaz ez a műszaki, informatikai, agrár-, egészség-, sport- és gazdaságtudományi, pedagógus-, jogi, design- és művészeti képzésekre egyaránt. Az intézmény 2024-ben az általános és a keresztféléves felvételi eljárásban összesen 3789 államilag támogatott hallgatót vett fel, idén pedig a minisztérium által rendelkezésre bocsátott maximális államilag támogatott kapacitás 4780 fő.

„Ennek alapján bízunk abban, hogy szeptembertől ismét nagyon sok jó képességű, magas felvételi pontszámot elérő, motivált gólyát köszönthetünk falaink között. A fiatalokat most is arra biztatjuk, hogy legalább egy emelt színtű érettségivel és nyelvvizsgával jelentkezzenek hozzánk” – mondta végül dr. Kovács Zsolt.

Sajtókapcsolat:

* Hancz Gábor, igazgató
* Kommunikációért és Sajtókapcsolatokért Felelős Igazgatóság
* +36 96 503 400/3788
* hancz.gabor@sze.hu

|  |  |
| --- | --- |
|  | © Fotó: Korcz Miklós Máté/Széchenyi István EgyetemA Széchenyi István Egyetem győri campusa – szeptembertől ismét sokan kezdik meg itt a tanulmányaikat. |

Eredeti tartalom: Széchenyi István Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=19115